Suosittelemme seuraavia toimenpiteitä osana verkkokaupan tilausprosessia. Kerää riittävät tiedot asiakkaasta ja tarkista asiakkaan antamien tietojen oikeellisuus, esimerkiksi ”Heikkisentie 12 - 48, 00100 Helsinki, 0451234567” on epäilyttävä yhdistelmä. Rajoita verkkokauppaan pääsyä käyttäjätunnuksilla ja salasanoilla. Ylläpidä historiatietoja tilauksista ja säilytä tietoja väärinkäyttötapahtumista tai epäilyttävistä tapahtumista, sekä vertaa niitä uusiin tilauksiin. Esimerkiksi, onko samassa toimitusosoitteessa ollut aiemmin väärinkäyttötapahtumia. Erityistä huomioita vaativia merkkejä tilauksissa:
Tilauksen summa on keskivertotilausta merkittävästi suurempi
On tilattu paljon samaa tuotetta (ellei kyseessä ole tukkumyynti)
Sama asiakas on tehnyt lukuisia epäonnistuneita maksuja
Lukuisia arvokkaita tuotteita samassa tilauksessa (helposti myytäviä, korkea jälleenmyyntiarvo)
Asiakas pyytää / painostaa kiirehtimään tilausta
Samaan osoitteeseen useita tilauksia peräkkäin
Toimitusosoite on postilokero-osoite tai pakettiautomaatti
Tilauksen toimitusosoite on ulkomailla tai tilaus on tehty ulkomaisella kortilla ja toimitusosoite on Suomessa
Käytetään anonyymiä tai ilmaista sähköpostiosoitetta.